钦定古今图书集成/理学汇编/学行典/第194卷 > 侯以宁
## 钦定古今图书集成/理学汇编/学行典/第194卷 > 侯以宁

按《辰州府志》：“侯以宁，沅州人。少孤，事母孝。洪武三十
年，母患气疾，痛楚几绝，求医不效，夜不解衣。疾甚，焚
香祝天，愿减己年以益母，仍引刀割股，烹以饲之。时
母不粒食，数日，忽食之，疾愈。越三年，母终，哀毁逾礼。
及葬前数日大雨，乃号泣于天曰：‘某罪逆不孝，致违
亲养。今风雨连旬，不能举葬，愿乞哀怜，少开晴霁。告’”
毕，雨止。翌日襄事四明郑钢序以表之。